Petuh eller Petu er en blanding af tysk, nedertysk, rigsdansk og sønderjysk, som taltes i Flensborg og omegn. Det er tysk med nogle danske begreber og låneoversættelser, men med dansk grammatik og syntaks. Man kan også sige, det er dansk iklædt tyske ord. På Petuh udtales s-lyden som på dansk som en ustemt alveolær sibilant. G-lyden bliver til ch. Petuh fik navnet efter partoutkortet (årskortet) på færgerne på Flensborg Fjord. Det var især de såkaldte petuhtanter, som brugte blandingssproget på deres sammenkomster på salon-færgerne i 1900-tallet.